Fran Perea i La Cabra Mecánica actuaran al camp de futbol del Terç
07/09/2006 12:49:00

# Fran Perea i La Cabra Mecánica actuaran al camp de futbol del Terç

*   07/09/2006 12:49:00
*   [Imprimir](#)
*   Compartir
*    https://www.alaquas.org/documento.asp?id\_do=9895

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9895%2F0&title=Ajuntament%20d%27Alaqu%C3%A0s.%20Premsa.Fran%20Perea%20i%20La%20Cabra%20Mec%C3%A1nica%20actuaran%20al%20camp%20de%20futbol%20del%20Ter%C3%A7)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9895/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9895/9895_Form_4.jpg)](https://www.alaquas.org/ficheros/documentos/2006/2/9895/9895_Form_10.jpg "<a href='https://www.alaquas.org/ficheros/documentos/2006/2/9895/9895_Form_10.jpg' target=_blank><i class='fa fa-external-link' aria-hidden='true'></i>.Fran Perea i La Cabra Mecánica actuaran al camp de futbol del Terç</a>")

Els concerts tindran lloc el dissabte 9 a les 23 hores

Fran Perea i La Cabra Mecánica actuaran el pròxim dissabte 9 de setembre, a partir de les 23 hores, al Camp de Futbol del Terç d'Alaquàs. Els concerts es troben dins de la programació musical que l'Ajuntament d'Alaquàs ofereix amb motiu de les Festes Majors.

El malagueny Fran Perea va començar la seua carrera al món de l'espectacle com actor. En l'any 2001 va interpretar el personatge d'Hugo a la sèrie 'Al salir de clase' i, un any després, va actuar en dues obres de teatre 'Fashion, feeling, music' i 'Amigos'. Però va ser la seua interpretació de Marcos, el fill major d'Antonio Resines a 'Los Serrano', la que va fer-lo conegut pel públic. A més d'aquest reconeixement, el personatge de Marcos li va donar l'oportunitat d'introduir-se al món de la música i gravar el disc 'La chica de la habitación de al lado'. L'èxit del disc, amb cançons com "Mi corazón" i "1 + 1 son siete", tema principal  de 'Los Serrano', va convertir al malagueny en un dels artistes revelacions del any. En 2004 va embarcar-se en una gira que el va portar per tota la geografia espanyola; el resultat va ser el disc 'Fran Perea en concierto'.

En 2005 Perea comença a treballar al seu següent disc, 'Punto y aparte', on col·laboren artistes reconeguts com l'argentí Coti, Dani de 'El Canto del Loco', Pau Donés i 'M-Clan'. El passat mes de març va veure la llum el últim treball del malagueny, 'Singles, vídeos & otros puntos'.

La carrera interpretativa de Fran Perea no ha acabat amb el personatge de Marcos; enguany l'actor ha estrenat la pel·lícula 'Los managers', dirigida per Fernando Guillén Cuervo. A més, Perea participa en el llarg del també malagueny Antonio Banderas, 'El camino de los ingleses'.

Per altra banda, La Cabra Mecánica es va donar a conèixer amb les cançons 'La lista de la compra', tema interpretat junt a María Giménez, i 'No me llames iluso'. Però el grup s'havia format molt de temps abans, en l'any 1993, al barri de Lavapiés, de la mà de Miguel Ángel Hernando, més conegut com "Lichis".

La música del grup és tot un cresol de ritmes i estils, des del rock fins a la rumba, passant pel son, el tango i el pasdoble. A això hem d'afegir unes lletres que narren històries quotidianes amb una bona dosi de crítica i humor intel·ligent i àcid. Aquest peculiar estil es deixa veure en cada una de les cançons dels seus discs, 'Cuando me suenan las tripas', 'Vestidos de domingo', 'Ni jaulas ni peceras' i 'Hotel Lichis'.  
   
Aquest estiu tant La Cabra Mecánica com Fran Perea estan recorrent tot el país amb les seues gires. El pròxim dissabte 9 de setembre coincidiran a Alaquàs, on delectaran al públic amb les seues cançons.